Die Narrow bied 'n ruim ervaring - Smith Power Equipment
Op 'n ander plaas naby die George-lughawe het die getal Kubotas reeds tot 13 aangegroei, "Van die gewildste Kubotas in ons gebied, waar omtrent enigiets verbou word, is die M8540 Narrow CAB en die M7040 Narrow. Dit is uitnemend geskik vir werk in beperkte spasies en nou rye. Boere gebruik die Narrow in hul wingerde, in die hops-rye, appelboorde en vir hul bloubessies, om maar enkeles te noem."
Van die vele pluspunte van die M8540 Narrow CAB is sy gerieflike kajuit, met uitstekend geplaasde hefbome en knoppies en puik lugreëling, sê Minnie. "In temperature wat soms tot 50°C haal, bly dié trekkers eenvoudig komkommerkoel."
Een van die M8540 Narrow CAB se uitstaande eienskappe is sy Bi-Speed Turn-tegnologie. "Wanneer die voorwiele 'n draai van meer as sowat 35º moet maak, roteer dit byna twee keer vinniger as die agterwiele, wat dan 'n gladde, stewige draai met 'n baie kleiner draaisirkel moontlik maak. Dit beheer soos 'n droom en maak dit vir die operateur maklik om die draai met gemak te voltooi."
Ander eienskappe wat die M8540 Narrow CAB en ander Kubotas in die reeks gewild maak, is:
Die ontwerp is kompak, goed deurdink en logies. Die hefbome is byvoorbeeld só geplaas dat lae takke nie 'n probleem is nie.
Die ontwerp van die kajuitglas bied aan die operateur meer spasie en beter sig.
Die revolusionêre E-CDIS-enjin maak meer krag, groter duursaamheid, beter brandstofverbruik, laer vibrasies en laer geraasvlakke moontlik.
"Vir Carlu Trekkers en ander Kubota-handelaars is al dié eienskappe 'n belangrike bondgenoot wat verkope betref," sê Minnie. "Ons verkoop wel nie veel onderdele nie want van probleme is daar nie veel sprake nie…"
Die gewilde Kubota-trekker word in Suid-Afrika deur Smith Power Equipment versprei, wat verseker dat dié voortreflike Japanse tegnologie en betroubaarheid aan meer en meer SA boere bekend raak.